paragraph_text: Sredinom 1980-ih, Gulf Air je smanjio svoje letove prema Dubaiju. Kao rezultat toga u ožujku 1985. uz potporu kraljevske obitelji iz Dubaija utemeljena je kompanija Emirates. Prva dva zrakoplova su uzeli u najam od Pakistan International Airlines-a. Bilo je nužno da kompanija posluje neovisno od državnih potpora, osim 10 milijuna $ početnog kapitala. Čelni čovjek kompanije od osnivanja do danas je Ahmed bin Saeed Al Maktoum. U godinama nakon osnivanja proširili su svoju flotu zrakoplova kao i broj destinacija. U listopadu 2008. Emirates kompanija je preselila sve svoje aktivnosti na terminal 3 zračne luke u Dubaiju kako bi održala svoje planove brzog rasta i razvoja.<ref>